ടാറ്റ കൊവിഡ് ആശുപത്രിയിലെ മാലിന്യ പ്രശ്നത്തിന് പരിഹാരം : സംസ്ക്കരണ പ്ലാന്റിന് 1.16 കോടി അനുവദിച്ചു കാസര്കോട്: തെക്കില് ടാറ്റാ ട്രസ്റ്റ് ഗവ. ആശുപത്രിയിലെ മലിനജല പ്രശ്നത്തിന് ഒടുവില് പരിഹാരമാകുന്നു. ആശുപത്രിയില് പുതിയ മാലിന്യ സംസ്കരണ പ്ലാന്റ് സ്ഥാപിക്കാനായി കാസര്കോട് വികസന പാക്കേജില് നിന്ന് 1.16 കോടി രൂപ അനുവദിച്ചുവെന്ന് സി.എച്ച് കുഞ്ഞമ്ബു എംഎല്എ അറിയിച്ചു. കൊവിഡ് ബാധിതര്ക്ക് വേണ്ടിയുള്ള ആശുപത്രിയിലെ മലിനജലം ഒഴുകുന്നത് പരിസരവാസികള്ക്ക് ബുദ്ധിമുട്ടായതിനെ തുടര്ന്നാണ് സംസ്കരണപ്ളാന്റ് സ്ഥാപിക്കാന് തീരുമാനിച്ചത്. ആശുപത്രിയിലെ മലിനജലം ഒഴുകി പോകുന്നതിന് ടാറ്റ കമ്ബനി 20,000 ലിറ്റര് ശേഷിയുള്ള ആറ് ചേംബറുകള് നിര്മ്മിച്ചിരുന്നു. ഇതില് നിന്ന് മലിനജലം മറ്റെവിടെയെങ്കിലും കൊണ്ടുപോയി കളയാനാണ് ഉദ്ദേശിച്ചിരുന്നത്. എന്നാല് ഇത് ഭാരിച്ച സാമ്ബത്തിക ബാദ്ധ്യത വരുത്തുമെന്ന അവസ്ഥയില് താല്ക്കാലികമായി കുഴിയെടുക്കാന് തീരുമാനിക്കുകയായിരുന്നു. എന്നാല് ഉറപ്പുള്ള പാറയായതിനാല് വെള്ളം താഴ്ന്ന് പോകാത്ത അവസ്ഥയുണ്ടായി. മലിനജലം ടാങ്ക് നിറഞ്ഞ് താഴ്ഭാഗത്തുള്ള ജനവാസ കേന്ദ്രങ്ങളിലേക്ക് ഒഴുകിയിറങ്ങിയത് വലിയ പ്രതിഷേധത്തിന് ഇടയാക്കി. ടാറ്റ കൊവിഡ് ആശുപത്രി തെക്കില് വിലേജില് 540 കിടക്കകളോട് കൂടിയ പ്രീഫാബ്രികേറ്റഡ് കണ്ടെയ്നറുകളാണ് ടാറ്റാ ഗ്രൂപ് സര്ക്കാരിന് നിര്മിച്ചു കൈമാറിയത്. കൊവിഡ് ബാധിതര് അടക്കം മുന്നൂറിലധികം പേരാണ് ഈ സ്ഥാപനത്തിലുള്ളത് ടാറ്റ കൊവിഡ് ആശുപത്രിയിലെ മാലിന്യ പ്രശ്നം പരിഹരിക്കാന് സംസ്ക്കരണ പ്ലാന്റ് നിര്മ്മിക്കുക മാത്രമാണ് പോംവഴി. ഇതിന് പണം അനുവദിക്കണമെന്ന് ആവശ്യപ്പെട്ട് മുഖ്യമന്ത്രി, ആരോഗ്യമന്ത്രി, കെ.ഡി.പി സ്പെഷല് ഓഫിസര് ഉള്പെടെയുള്ളവര്ക്ക് കത്ത് നല്കിയിരുന്നു. പാക്കേജില് പരാമര്ശമില്ലാത്തതിനാല് പ്രത്യേകമായി പരിഗണിച്ചാണ് ആസൂത്രണ ബോര്ഡ് അനുമതി നല്കിയത്. ദിവസേന ഒരു ലക്ഷം ലീറ്റര് മലിനജലം ശുദ്ധീകരിക്കാനുള്ള പ്ലാന്റാണ് തയാറാക്കുന്നത്. പദ്ധതി നിര്വഹണത്തിനായി എല്.എസ്.ജി.ഡി എന്ജിനീയറിംഗ് വിഭാഗത്തെ ചുമതലപ്പെടുത്തും സി.എച്ച്.കുഞ്ഞമ്ബു എം.എല്.എ